
ДО
ОБЩИНСКИ СЪВЕТ
БУРГАС



ДОКЛАДНА ЗАПИСКА
от
ЙОРДАНКА БЕНОВА- АНАНИЕВА
ЗАМЕСТНИК-КМЕТ ОЗСДМП ПРИ ОБЩИНА БУРГАС


Относно: Удължаване срока на изпълнение на дейности по Договор за предоставяне на безвъзмездна финансова помощ BG05M9OP001-6.002-0112-C01 „Патронажна грижа + на територията на Община Бургас“.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Съгласно Решение по т.22 (Протокол № 20 от проведеното на 23.02 и 24.02.2021 г. заседание на Общински съвет - Бургас) и Решение по т.11 (Протокол № 21 от проведеното на 14.04.2021 г. заседание на Общински съвет - Бургас), Община Бургас кандидатства с проектно предложение по процедура чрез директно предоставяне на безвъзмездна финансова помощ по Оперативна програма „Развитие на човешки ресурси“ 2014-2020. В изпълнение на горецитираните решения Община Бургас сключи административен договор № BG05M9OP001-6.002-0112-C01 за директно предоставяне на безвъзмездна финансова помощ с управляващия орган на оперативната програма, а именно Министерство на труда и социалната политика. 
С акт за възлагане на услуга от общ икономически интерес (УОИИ), кметът на Община Бургас, в качеството си на бенефициент и администратор на помощта, възложи изпълнението на част от дейностите (Направление 1) по проекта на Домашен социален патронаж – Бургас, като второстепенен разпоредител на бюджет, предвид разпоредбите на Регламент  (ЕС) № 360/2012 на Европейската комисия. Проектните дейности се изпълняват в две направления: Направление 1 „Патронажна грижа“, като от 12 април 2021 година Домашен социален патронаж – Бургас доставя директно до домовете на потребители от целевата група интегрираната здравно-социална услуга Патронажна грижа, включваща медицинско и социално обслужване. Предоставените услуги са изцяло освободени от такси и гражданите на община Бургас не заплащат за тяхното ползване, като всички разходи са изцяло за сметка на бюджета на проекта, без съфинансиране от страна на бюджета на Община Бургас. Направление 2 от проекта са дейности по превенция на COVID-19 в социалните услуги на територията на община Бургас, които представляват делегирани от държавата дейности. В изпълнение на договореностите с управляващия орган бяха изпълнени мерки по внедряване на информационни технологии за дистанционна работа с потребители, закупуване на дезинфекционни препарати и оборудване, имащи пряко отношение към създаване и поддържане на безопасна работна среда в социалните услуги, гарантираща здравето на потребители и служители. 
В Информационната система за управление и наблюдение на средствата от ЕС в България 2020 (ИСУН) е постъпила комуникация от управляващия орган, с която се инициира удължаване на административния договор с Министерство на труда и социалната политика, респективно продължаване предоставянето на Патронажна грижа до домовете на правоимащи граждани на община Бургас, както и възможност за изпълнение на допълнителни дейности по Направление 2 – „Превенция на COVID-19 в социалните услуги, делегирани от държавата дейности.
В изпълнение на указанията, дадени от управляващия орган, е необходимо решение на Общински съвет - Бургас, с което да се дадат правомощия на кмета Община Бургас да подпише допълнително споразумение по договор № BG05M9OP001-6.002-0112-C01; да приеме решение за определяне на Домашен социален патронаж при Община Бургас за Доставчик на здравно-социална услуга от общ икономически интерес „Патронажна грижа“ за период от шест месеца, считано от 13 април 2022 година до 13 октомври 2022 година; услугата „Патронажна грижа“ като услуга от общ икономически интерес (УОИИ) да се предоставя безвъзмездно на потребителите ѝ, за срока на допълнителното споразумение. 
За целите по осигуряване на непрекъсваемост на услугата, предвид изтичането на договор № BG05M9OP001-6.002-0112-C01, е обосновано допускането на разпореждане за предварително изпълнение на решенията на основание чл. 60, ал. 1 от Административнопроцесуалния кодекс (АПК).
Предвид гореизложеното, както и на основание чл. 21, ал. 1, т.8 във връзка с чл. 21, ал. 2 от ЗМСМА предлагам Общински съвет – Бургас да вземе следните 

Р Е Ш Е Н И Я:

1. Определя за Доставчик на здравно-социалната услуга от общ икономически интерес „Патронажна грижа” -  Домашен социален патронаж при Община Бургас – второстепенен разпоредител с бюджетни средства.
2. Възлага предоставянето на мобилната интегрирана здравно-социална услуга по патронажна грижа за възрастни и хора с увреждания, за срок от 6 месеца, считано от 13.04.2022 г. до 13.10.2022 г.
3. Услугата „Патронажна грижа +” като услуга от общ икономически интерес /УОИИ/ да се предоставя безвъзмездно на потребителите ѝ, за срока на проекта.
4. Оправомощава Кмета на Община Бургас да извърши последващи действия, във връзка с указанията на Управляващия орган по проект „Патронажна грижа + на територията на Община Бургас“, като сключи допълнително споразумение за предоставяне на безвъзмездна финансова помощ с Министерството на труда и социалната политика.
5. На основание чл. 60, ал. 1 от Административнопроцесуалния кодекс допуска предварително изпълнение на решението.

